Folketing
2006-01-24

Jeg tror, der er noget, ministeren har misforstået, når ministeren prøver at udlægge det, som om Socialdemokratiet ønsker mere brugerbetaling i det danske sundhedsvæsen. Det er aldrig fremkommet fra Socialdemokratiets side, men vi må vel konstatere, at vi er et af de lande i EU, som har den største egenbetaling inden for sundhedsområdet pr. borger, og det er måske værd at se på, hvordan det virker på folkesundheden. Ministeren siger selv, at noget er indført af historiske grunde, og noget er mere eller mindre tilfældigt. Derfor vil jeg gerne spørge ministeren: Er de områder, hvor der i dag er egenbetaling inden for sundhedsområdet, alle sammen sundhedsfagligt vurderet, sådan at man kan sige, at det her er rigtig forsvarligt og sundhedsmæssigt godt? (Kort bemærkning). Indenrigs- og sundhedsministeren (Lars Løkke Rasmussen): Altså, det kan være, jeg har taget fejl af Socialdemokratiet, men så kan jeg ikke være den eneste. I Fyens Stiftstidende den 11. januar 2006 udtaler fru Lotte Bundsgaard: »Der er ingen tvivl om, at det er en rigtig god idé at se på hele brugerbetalingen inden for sundhedsydelser.